Таварес је играо у млађим категоријама Гран Канарије, а пре дебија за овај клуб је био на позајмици у екипи Ла Палма. На НБА драфту 2014. је одабран као 43. пик од стране Атланта хокса, па је тако постао први играч из своје земље који је драфтован у НБА. Ипак није одмах заиграо за Атланту већ се вратио у Гран Канарију да одигра још једну сезону. У сезони 2014/15. је уврштен у идеални тим Еврокупа.